2. melléklet Bélapátfalva Város Önkormányzata Képviselő-testületének 18/2015. (IX. 08.) önkormányzati rendeletéhez

A Képviselő-testület állandó bizottságainak feladatai

**I. Pénzügyi és Városfejlesztési Bizottság**

1. Az önkormányzatnál és intézményeinél

1. véleményezi az éves költségvetési javaslatot és a végrehajtásáról szóló féléves, éves beszámoló tervezeteit,
2. véleményezi a költségvetés évközi módosítását,
3. figyelemmel kíséri a költségvetési bevételek alakulását, különös tekintettel a saját bevételekre, a vagyonváltozás (vagyonnövekedés,- csökkenés) alakulását, értékeli az azt előidéző okokat,
4. vizsgálja a hitelfelvétel indokait és gazdasági megalapozottságát,
5. ellenőrizheti a pénzkezelési szabályzat megtartását, a bizonylati rend és a bizonylati fegyelem érvényesítését.

2. Vizsgálati megállapításait a képviselő-testülettel haladéktalanul közli.

3. Folyamatosan figyelemmel kíséri az önkormányzat anyagi helyzetét. Ellenőrzi az önkormányzati vagyont, tulajdont, az önkormányzati vagyonnal való gazdálkodást.

4. Az éves zárszámadáshoz csatolt vagyonleltár helyességét vizsgálja, és tapasztalatairól tájékoztatja a képviselő-testületet.

5. Az önkormányzati tulajdon bérbeadásához, eladásához szükséges a bizottság javaslata.

6. Közreműködik az önkormányzat vagyonával történő gazdálkodás szabályainak (vagyonrendelet) kidolgozásában, a rendelet-tervezetet véleményezi.

7. Véleményezi az önkormányzat gazdasági programját.

8. Véleményezi a helyi adókról szóló rendelet-tervezeteket és módosításaikat.

9. Véleményezi a fizető várakozóhelyek kijelölésével és megszüntetésével, szabályozásával kapcsolatos önkormányzati rendeleteket.

10. Javaslatával előterjeszti a Bélkő Nonprofit Közhasznú Területfejlesztési Kft. üzleti tervét, mérlegbeszámolóját.

11. Javaslatot tesz önkormányzati költségvetési szervek átszervezésére, megszüntetésére, az önkormányzati intézmények alapító okiratai tervezetére, módosítására.

12. Javaslatával hozható döntés:

1. az önkormányzat vagyonát érintő előterjesztések,
2. egyes vagyontárgyak forgalomképességének átminősítésére vonatkozó javaslatok.

13. A beruházási, felújítási feladatoknál véleményezi a tervezési programot, részt vesz annak meghatározásában. Állást foglal a beruházási és felújítási műszaki programokról.

14. Előkészíti a településrendezési szerkezeti és szabályozási terveket, a helyi építési szabályzatot, az azok módosítására irányuló javaslatokat, a nagyobb jelentőségű koncepciókat, stratégiákat, a környezetvédelmi programokat, a helyi védelem alá helyezést és azokat a Képviselő-testület elé terjeszti.

15. Ellátja a településfejlesztéssel és település-rendezéssel, továbbá a környezet épített és természetes elemeinek védelmével, összehangolásával kapcsolatos feladatokat.

16. Javaslatot tesz a szervezeti és működési szabályzat módosítására, kiegészítésére, felülvizsgálatára.

**II. Turisztikai, Kulturális és Szociális Bizottság**

1. Véleményezi az önkormányzat által fenntartott közművelődési intézmény szervezeti és működési szabályzatát.
2. Véleményezi a közművelődési intézmény éves munkatervét.
3. Véleményezi
4. a köznevelési intézmény Nevelési és Pedagógiai Programját, Szervezeti és Működési Szabályzatát, Házirendjét, Minőségirányítási Programját, értékeli a feladat végrehajtását, a pedagógiai-szakmai munka minőségét,
5. a köznevelési intézmény vezetői kinevezésével kapcsolatos testületi anyagokat, pályázatokat,
6. a közneveléssel kapcsolatos pályázat kiírását, a beérkezett pályázatokat,
7. az egészségügyi és szociális témakörbe tartozó programokat, előterjesztéseket,
8. a működési köréhez tartozó intézményvezetői pályázatokat, megbízásokat.
9. A köznevelési és gyermekjóléti intézmények vezetőivel való rendszeres kapcsolattartás, szükség szerinti beszámoltatásuk.
10. Javaslatot tesz a Bursa Hungarica ösztöndíj odaítélésére, az ösztöndíjak felülvizsgálatára. Javaslatot tesz azon hátrányos helyzetű tanulók személyére, akik az Arany János Tehetséggondozó Programban részt vehetnek.
11. Javaslatot tesz a szociális törvényben, a gyermekvédelmi törvényben és egyéb jogszabályokban meghatározott pénzbeli, természetbeni ellátások és személyes gondoskodást nyújtó szolgáltatások igénybevételére és azok térítési díjaira vonatkozó helyi szabályozásra.
12. Részt vesz a testvérvárosi kapcsolatok kulturális programjainak tervezésében.
13. Javaslatot tesz a kiemelkedő turisztikai események és attrakciók támogatására.
14. Javaslatot tesz az idegenforgalmi adó mértékére.
15. Szociális, egészségügyi és közművelődési intézmények vezetőivel rendszeres kapcsolattartás, szükség szerinti beszámoltatásuk.
16. Előkészíti, véleményezi a képviselő-testület hatáskörébe tartozó egészségüggyel kapcsolatos döntéseket.
17. Koordinálja és segíti a település szintű programokat, az intézményvezetőkkel, nem önkormányzati szervekkel közös rendezvénytervet készít, figyelemmel kíséri a városban folyó kulturális, közművelődési tevékenységet.
18. Segíti az önkormányzat megyei szintű kulturális kapcsolatainak fejlesztését.
19. Segíti Bélapátfalva idegenforgalmi értékei feltárását, bemutatását és propagálását, szervezi és koordinálja az idegenforgalmi értéket képviselő rendezvényeket. Kapcsolatot tart a civil szervezetekkel, a városban működő szálláshelyek képviselőivel, települési önkormányzatokkal.
20. Közreműködik az önkormányzat sporttörvényből adódó feladatainak ellátásában, az önkormányzat és a városban működő sportegyesület közötti kapcsolattartásban. Szervezi, koordinálja és segíti az önkormányzati és városi szintű sporttevékenységet.
21. Figyelemmel kíséri a szociális, oktatási, kulturális, idegenforgalmi és sport területekre kiírt pályázatokat.
22. Véleményezi a hatáskörébe tartozó, feladatkörét érintő rendelet-tervezeteket.
23. Javaslatot tesz a szervezeti és működési szabályzat módosítására, kiegészítésére, felülvizsgálatára.

**III. Ügyrendi Bizottság**

1. Összeférhetetlenség vizsgálata a polgármester és az önkormányzati képviselők vonatkozásában.
2. A vagyonnyilatkozat nyilvántartás, kezelése, ellenőrzése és őrzése a polgármester, az önkormányzati képviselők és a nem helyi önkormányzati képviselő bizottsági tagok vonatkozásában.
3. Az adózás rendjéről szóló törvényben meghatározott köztartozásmentes adózói adatbázisba való felvétel megtörténtének ellenőrzése.
4. Javaslatot tesz a szervezeti és működési szabályzat módosítására, kiegészítésére, felülvizsgálatára.
5. Ellátja a képviselő-testületi titkos szavazás lebonyolításával kapcsolatos Szavazatszámláló bizottsági teendőket.

**IV. Bíráló Bizottság**

1. Dönt a civil szervezetek adott évi támogatására vonatkozó pályázati felhívásról, illetve a támogatásról.

2. A civil szervezetek adott évi támogatására vonatkozó pályázati feltételeket évente meghatározza és közzéteszi az Önkormányzat hirdetőtábláján, a honlapján és a helyi kábeltévé hálózaton.

3. Dönt a pályázati támogatással történő elszámolás felülvizsgálatáról.